# Bestyrelsesmøde

## 17. december 2018

**UDSENDT DAGSORDEN:**

1. **Godkendelse af dagsorden og referat fra sidste bestyrelsesmøde**
2. **Siden sidst:**
   1. HM
   2. Formanden for senatet
3. **Forretningsorden**
4. **Professionel Kapital**

Bilag A

1. **Visionsudvalg**
2. **Fastsættelse af måltal for fravær**

Bilag B

1. **Studie- og ordensregler**

Bilag C

1. **IB status**

Bilag D

1. **Elevernes valg af studieretninger**

Bilag E

1. **Indberetning af opgørelse af klassekvotienter**

Bilag F

1. **Godkendelse af bestyrelseshonorar til formand og næstformand**
2. **Budgetopfølgning 2018**

Bilag G

1. **Godkendelse af budget 2019**

Bilag H

1. **Godkendelse af revideret regnskabsinstruks**

Bilag I

1. **Sociale klausuler**

Bilag J

1. **Styrket efteruddannelsesindsats**
2. **Kommende bestyrelsesmøder**

* 19. marts 2019
* 12. juni 2019
* 26. september 2019
* 12. december 2019

1. **Evt.**

Deltagere: Esben Hvam, Peter Rasmussen, Bent Hansen, Annette Rasmussen, Anne Mette Kleis-Kristoffersen, Claus Dithmer, Britt Møldrup, Noa Shifris, rektor Helge Markussen, vicerektor Marianne Westergaard og økonomichef Lena Mørch Nielsen. Afbud fra: Niels Christian Nielsen og Khalid Abdinuur Ow Yusuf Ige

**REFERAT**

1. Esben bød velkommen. Referatet fra sidste møde og dagsordenen blev godkendt.
2. Siden sidst – Orientering af Helge:
3. Der er, som tidligere fortalt, udfordringer i forhold til skolens studieadministrative system Lectio. Skolen har fået præsenteret et nyt system, som er under udvikling hos KMD. Hvis det nye system vælges, kan der forventes en prisstigning på ca. 10 gange prisen for Lectio. Det forlyder også, at Lectio arbejder på en løsning. Det er endnu for tidligt at vurdere, hvilken løsning der skal vælges.
4. I indeværende skoleår har viansat hvad der svarer til yderligere 6 lærere, der er brugt på at lette arbejdsbelastningen for allerede ansatte kolleger.
5. Viborg Egnsteater Carte Blanche har igennem en længere periode holdt til på VK i festsalen. De afsluttede med forestillinger for både skolens elever og ansatte samt gæster udefra.
6. Der er netop afholdt elevtrivselsmåling, men skolen har ikke fået svarene endnu.
7. VK er godkendt som Team Danmark partnerskole også for de næste 3 år.
8. På torsdag den 20. december afleverer 3.g’erne deres studieretningsprojekt. Studieretningsprojektet vil fremover få en ny form.

Senatet:

1. Punktet tages under de øvrige punkter, hvor det passer ind.
2. Esben forelagde og gennemgik forretningsordenen, som også tidligere er udleveret, således at bestyrelsen kender sin ”stillingsbeskrivelse”. I januar måned 2019 vil udkast til en opdateret forretningsorden blive sendt til bestyrelsen, som derefter vil blive drøftet med henblik på vedtagelse på bestyrelsesmødet i marts.
3. Helge orienterede om status for arbejdet med Professionel Kapital, herunder at ledelsen og MIO vil arbejde videre med de anbefalinger, som er indeholdt i den kvalitative opfølgning på undersøgelsen, ligesom der fortsat vil være fokus på de punkter vedrørende stress mv., hvor der er et forbedringspotentiale. Helge bemærkede, at ansættelsen af ekstra lærere forventes at have en positiv effekt på lærernes oplevelse af balance mellem arbejde og privatliv.

Britt Møldrup bemærkede, at selve præsentationen af den kvalitative undersøgelse

desværre fremstod uheldigt, hvilket Helge tilsluttede sig.

Bestyrelsen anerkendte de skridt, ledelsen har taget for at følge op på Professionel Kapital, og noterede sig samtidig, at ledelsen og MIO vil arbejde videre med fokuspunkterne, navnlig kollegial anerkendelse både inden for og mellem faggrupper og forholdet mellem arbejdsliv og privatliv, samt anbefalingerne fra undersøgelsen.

1. Helge orienterede om arbejdet med visionsprocessen. Visionsudvalget er nedsat og består af Esben, Bent, Britt og Claus fra bestyrelsen, 2 elever, 4 lærere samt Marianne og Helge. Doodle er udsendt med svarfrist 3. januar kl. 12. Den nye vision forventes endeligt godkendt på bestyrelsesmødet i juni 2019.
2. Helge orienterede om den nye fraværsbekendtgørelse. Der skal fastsættes måltal for fravær, som skal sættes ind i studie- og ordensreglerne. Efter drøftelse vedtog bestyrelsen ledelsens udkast til måltal, som angår gruppen af elever med mellem 5 og 10 % fravær. Målet vil være, at fraværet i det kommende skoleår 2019-2020 for denne gruppe nedbringes, således at maksimalt 25 % af eleverne har mellem 5 og 10 %´s fravær.
3. Bestyrelsen drøftede de foreslåede ændringer til studie- og ordensreglerne. Rygeforbuddet blev strammet, således at det også omfatter brug af snus og øvrige nikotinholdige produkter på skolens område. Enkelte andre ændringer blev drøftet og vedtaget, og et nyt udkast sendes rundt på mail til bestyrelsens endelige godkendelse.
4. Marianne orienterede om status på IB. Der har været rigtig mange deltagere i brobygningsforløb på IB i efteråret. Orienteringen blev taget til efterretning.
5. Marianne gennemgik elevernes studieretningsvalg og redegjorde for udfordringerne i forhold til sammensætningen af klasser. Helge fremlagde en oversigt, hvoraf bl.a. fremgår de økonomiske konsekvenser ved ændringer i den gennemsnitlige klassestørrelse. Principperne for klassedannelse, herunder fordele og ulemper ved en ændring i klassestørrelsen, blev drøftet. Bestyrelsen tilsluttede sig ledelsens principper for klassedannelse, der navnlig går ud på, at elevernes mulighed for at få den ønskede studieretning har 1. prioritet, og at der ansættes alle de lærere, som der er råd til. Ledelsen skal fortsat være opmærksom på, at der i nogle tilfælde kan være behov for ekstra ressourcer til hold med særlige udfordringer, hvilket kunne være store klasser. Bestyrelsen roste den løsning for klassedannelsen for årets 1.G, som Marianne og Ole Rønn har fundet frem til.
6. Bestyrelsen bekræftede, at man godkendte skolens indberetning af klasseloftet, i overensstemmelse med godkendelsen pr. mail forud for mødet.
7. Bestyrelsen godkendte, at formand og næstformand honoreres i henhold til gældende cirkulære for området, og således som der er praksis for ved andre gymnasier.
8. Lena gennemgik budgetopfølgningen for 2018, som bestyrelsen tog til efterretning.
9. Lena fremlagde budget 2019 til endelig godkendelse. Der var enkelte ændringer i forhold til det første udkast, som blev behandlet på bestyrelsesmødet i september måned. Forslaget blev godkendt.
10. Bestyrelsen godkendte Viborg Katedralskoles reviderede regnskabsinstruks.
11. Bestyrelsen godkendte Viborg Katedralskoles hensigt i forhold til sociale klausuler.
12. Lena orienterede om bestyrelsens rolle i forhold til indberetning af anvendelsen af midlerne for styrkede efteruddannelsesindsats.
13. Kommende bestyrelsesmøder

* 19. marts 2019
* 12. juni 2019
* 26. september 2019
* 12. december 2019

1. Intet

Referent Lena Mørch Nielsen

Esben Hvam Peter Rasmussen Bent Hansen

formand næstformand

Annette Rasmussen Anne Mette Kleis-Kristoffersen

Niels Christian Nielsen Claus Dithmer Britt Møldrup

Khalid Abdinuur Ow Yusuf Ige Noa Shifris Helge Markussen